Държавен вестник, бр. 72, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  72
заплащат чрез Агенция „Митници“ за сметка 
на държавния бюджет, след което учреденото 
съгласно т. 2.3 обезпечение се освобождава 
въз основа на акт, издаден от съответния 
компетентен орган.
2.8. Изплатените средства по т. 2.6 и 2.7 
се отчитат за целите на касовото изпълне­
ние на държавния бюджет в намаление на 
приходите съгласно указания на министъра 
на финансите.
2.9. Постъпилите средства по централния 
бюджет в резултат на плащането по т. 2.7 се 
отразяват по предвидените сметки и кодове 
за съответните вземания от данък върху до­
бавена стойност и/или митни сборове.
2.10. Началникът на митницата, в състава 
на която е митническото учреждение, из­
вършващо митническото оформяне на всяка 
конкретна доставка, уведомява директора на 
Териториалната дирекция на НАП – София, за 
преведените по т. 2.7 средства за заплащане на 
данъка върху добавената стойност в 14-дневен 
срок от освобождаването на обезпечението. 
2.11. Бенефициентът няма право на прис­
падане на данъчен кредит за платения чрез 
Агенция „Митници“ за сметка на държавния 
бюджет по т. 2.7 данък върху добавената 
стойност при допускане на стоки за свободно 
обращение и крайна употреба в Република 
България, свързани с изпълнението на проек­
тите съгласно програмите на Споразумението.
III. Процедура по осигуряване на средства 
за заплащане на данък върху добавената 
стойност и/или митни сборове.
3.1. Разходите за данък върху добавената 
стойност, платени от бенефициентите по 
проекти, финансирани съгласно Споразуме­
нието, за закупени стоки и получени услуги 
по облагаеми доставки, за извършено от тях 
плащане, преди да е възникнало данъчно съби­
тие по облагаема доставка, и за осъществено 
ВОП се възстановяват въз основа на искане 
от бенефициента по образец съгласно прило­
жение № 1, подадено до компетентния орган 
по възстановяване на разходите. Искането се 
подава лично или от упълномощено лице. 
3.2. Освобождаването на обезпечение за 
данък върху добавената стойност и/или мит­
ните сборове за стоки, допускани за свободно 
обращение и крайна употреба в Република 
България, от бенефициенти по проекти, финан­
сирани съгласно Споразумението, се извършва 
въз основа на искане от бенефициента по 
образец съгласно приложение № 2, подадено 
до началника на съответната митница. 
3.3. Към искането по т. 3.1 се прилагат 
следните документи: 
а) опис на данъчните документи за заку­
пени стоки и получени услуги по облагаеми 
доставки, за извършено плащане, преди да е 
възникнало данъчно събитие по облагаема 
доставка, и за осъществено ВОП;
б) сертификат, издаден от Посолството 
на Съединените американски щати (САЩ) 
в Република България, удостоверяващ, че 
доставките по т. 3.3, буква „а“ са използвани 
за изпълнението на проектите, финансира­
ни съгласно Споразумението (приложение 
№ 3), заедно с писмото за потвърждение по 
т. 2.4, издадено от Министерството на ико­
номиката;
в) в случаите на извършени строително-
ремонтни работи се прилагат документите, 
удостоверяващи, че проектите, финансирани 
съгласно Споразумението, са преминали 
всички необходими проверки. 
3.4. Към искането по т. 3.2 се прилагат 
следните документи: 
а) Единният административен документ;
б) сертификат, издаден от Посолството на 
Съединените американски щати в Република 
България, удостоверяващ, че доставките по 
т. 3.4, буква „а“ са използвани за изпълне­
нието на проектите, финансирани съгласно 
Споразумението (приложение № 3);
в) писмото за потвърждение по т. 2.4, из­
дадено от Министерството на икономиката до 
началника на митницата, в състава на която 
е митническото учреждение, извършващо 
митническото оформяне за всяка конкретна 
доставка за целите на освобождаването на 
обезпечение по т. 2.3.
3.5. Искането по т. 3.1 заедно с документите 
по т. 3.3 се подават пред съответния компе­
тентен орган по възстановяване на разходите 
в следните срокове: 
а) от 1 до 28 февруари – за покупките, из­
вършени от 1 ноември на предходната година 
до 31 януари на текущата година;
б) от 1 до 31 май – за покупките, извършени 
от 1 февруари до 30 април на текущата година;
в) от 1 до 31 август – за покупките, извър­
шени от 1 май до 31 юли на текущата година;
г) от 1 до 30 ноември – за покупките, 
извършени от 1 август до 31 октомври на 
текущата година.
3.6. Искането по т. 3.2 заедно с документите 
по т. 3.4 се подават до началника на митницата, 
в състава на която е митническото учрежде­
ние, извършващо митническото оформяне за 
всяка конкретна доставка. 
3.7. Правото на възстановяване на запла­
тените разходи за данък върху добавената 
стойност е налице, когато:
a) са изпълнени условията по чл. 71 от 
Закона за данък върху добавената стойност;
б) за начисления данък върху добавената 
стойност за закупените стоки, получените 
услуги, извършеното плащане, преди да е 
възникнало данъчно събитие по облагаема 
доставка, и за осъщественото ВОП бенефици­
ентът няма право на приспадане на данъчен 
кредит съгласно глава седма „Данъчен кредит“ 
от Закона за данък върху добавената стойност.